2007 Honda CR85RB Expert Brake Lines & Fittings - BikeBandit.com
Aftermarket Parts Control & Brakes Brake Lines & Fittings 2007 Honda CR85RB Expert Brake Lines & Fittings
of 3 Moose Racing Stainless Steel Braided Motorcycle Brake Line Veldtog #onmisbaar! - Afrikaans.com
Afrikaans.com kan nie ‘n Suid-Afrika sonder dié taal indink nie, daarom beskou ons Afrikaans as #onmisbaar en beklemtoon ons die belangrikheid van die taal en sy sprekers in hierdie reklameveldtog.
Hierdie interessante veldtog het oor ‘n hele aantal maande gestrek en is ondersteun met feitelike inligting op Afrikaans.com en in die media oor die waarde van Afrikaans t.o.v. onderrig, kultuur en die ekonomiese bydrae. Hierdie feite is op ons tuisblad gepubliseer onder ‘Het jy geweet?’
Die reklameveldtog se oogmerk was soos volg:
Suid-Afrikaners is opnuut bewus gemaak van die waarde en nut van Afrikaans vir verskillende mense, sektore, ekosisteme en hulself.
Bewustheid is geskep van die impak van Afrikaans met spesifieke fokus op moedertaalonderrig, sy sprekers se leefwêreld, die uniekheid van die kultuurlewe en die prestasie en selfwaarde van die sprekers van die taal.
Die publiek is aangemoedig om Afrikaans nie net te verken en te vier nie, maar om ook eienaarskap te neem en dit op te pas!
Die vlymskerp Kobus Galloway het op sy unieke tong-in-die-kies-manier Afrikaans #onmisbaar uitgebeeld. Hou die sosiale media-platforms dop en gesels saam. Deel jou bydrae met die hutsmerk #onmisbaar of kontak ons en gesels saam.
Die eerste suksesvolle veldtog – ‘Hoe lyk jou Afrikaans?’ – van www.afrikaans.com het die publiek bewus gemaak van die kleurvolheid en diversiteit van die Afrikaanse landskap met betrekking tot die unieke manier waarop die taal gepraat en geleef word. Die tweede veldtog, Afrikaans #onmisbaar, kommunikeer op ’n ernstiger noot die effek wat dit sal hê as Afrikaans nie meer so toeganklik en bekombaar is soos wat dit tans is nie. Die reklameveldtog doen ’n beroep op digitale deelname deur mense uit te nooi om met die hutsmerk #onmisbaar te vertel waarom Afrikaans binne hulle konteks en ervaringswêreld onmisbaar is.